Apple lancerer AirPods Pro 3

Det har været rygtedes over de seneste måneder, at der ville komme en ny version af AirPods Pro – og nu har Apple altså lanceret en ny version af AirPods Pro, AirPods Pro 3.

Ifølge Apple har de nye AirPods Pro 4x bedre støjdæmpning end den første generation. Der er også blevet plads til otte timers batterilevetid – op fra 6 timer.

Oversæt på farten

Den nye AirPods Pro 3 skruer ned for lyden via støjdæmpning og oversætter så efterfølgende lyden fra den der taler til dit valgte sprog. Hvis vedkommende har AirPods Pro 3 på også, vil samtalen kunne føres naturligt. Hvis ikke, vil det du siger blive vist i tekst på din egen iPhone, så vedkommende i stedet kan læse hvad du siger.

Bedre pasform

Ifølge Apple vil de nye AirPods levere bedre pasform, og der følger et ekstra sæt gummi plugs med til ørerne, så de fleste burde kunne finde et par der passer. Det er måske endnu vigtigere ved træning, og her har de også tilføjet en mulighed for at måle hjerterytme. Faktisk vil de nye AirPods Pro kunne overtage for et fitness ur for mange brugere.

AirPods Pro 3 koster 1.999 kr. og kan forudbestilles nu. De lander i butikkerne den 19. september.

Apple lancerer AirPods Pro 3